Nu mai puțin de 11 persoane și un câine au coborât din aceeași mășină, pe o stradă din Măgura, județul Bacău, arată imaginile surprinse de camerele de supraveghere.
În imagini se poate observa cum din aceeași mașină coboară, rând pe rând, 11 persoane și chiar și un câine. Secvențele au fost postate pe rețelele sociale.
"Dacă treceți vreodată prin Măgura, Bacău, să nu claxonați niciodată o mașină cu numere de Bacău… să nu aveți surprize", este descrierea postării de pe pagina de Facebook "Judetul Bacau, Bun si Rau".
Momentul a devenit viral în mediul online, iar reacțiile internauților au fost de tot felul.
"Normal și corect într-o românie eșuată", a comentat unul dintre utilizatori.
"Capacitatea e de 13", a spus un altul ironic.
"Iar?", a întrebat cineva consternat.